»VELIKA DELOVNA AKCIJA«
sobota, 18. april 2020

V soboto, 18. aprila, bi morali imeti odprti dan šole. Za letos smo skupaj z gasilci načrtovali vajo za evakuacijo. Ker trenutne razmere tega ne omogočajo, smo se odločili, da bomo na ta dan imeli veliko delovno akcijo. Natančna navodila si preberite v mapi svojega razreda pod DNEVI DEJAVNOSTI.
Do najkasneje 22. 4. svojemu razredniku ali razredničarki pošljite kratko poročilo. Veseli bomo tudi fotografij za šolsko galerijo. Pošljete jih lahko na natasa.skocir@osig.si.
Želim vam uspešno delovno akcijo!
Ig, 13. 4. 2020                                              Nataša Skočir, koordinatorica

DELOVNA AKCIJA (predlogi):
- temeljito pospravi svojo sobo, zamenjaj rjuhe, pobriši prah, počisti tla, uredi omare, očisti okno, okensko polico, žaluzije / rolete / polkna, operi zavese
- počisti kopalnico, pobriši talne in stenske ploščice, odstrani vodni kamen z vodnih pip
- počisti omare v kuhinji (zunanjost in notranjost) ter hladilnik
- temeljito počisti tla (posesaj, pobriši), stopnice, balkon
- pomagaj sneti, oprati in obesiti zavese
- pobriši / počisti okna, žaluzije, rolete, polkna, notranje in zunanje okenske police
- uredi oblačila (odstrani stara in premajhna oblačila), zamenjaj zimsko garderobo s  
  spomladansko - poletno
- počisti čevlje, zamenjaj zimske čevlje s spomladansko - poletnimi
- pospravi podstrešje
- pospravi in počisti klet ali garažo
- očisti avtomobil (operi, počisti notranjost, pospravi prtljažnik)
- preglej in uredi družinska kolesa (počisti, napihni pnevmatike itd.)
- pomagaj urejati vrt in cvetlične gredice (prekopavanje, sajenje, sejanje, presajanje)
- uredi zelenico ob hiši (pokosi travo, izpuli širokolistni plevel itd.)
- počisti večjo (daljšo) ograjo
- pospravi teraso, pometi in z vodo počisti tla, pobriši stole in mizo
- pospravi in počisti domače dvorišče
- pomagaj pri kmečkih opravilih na njivi, v sadovnjaku, v gozdu, v hlevu itd.
- če imaš možnost, posadi drevo
